บูชาคางคก

สัญลักษณ์บูชาคางคก แว่นตาและจุดสองจุดเป็นตัวแทนใบหน้าของเจียง เจ๋อหมิน ตัวอักษรละตินด้านล่างย่อมาจากคำว่า "naïve" (ไร้เดียงสา) ซึ่งเป็นคำกล่าวของเจียงในภาษาอังกฤษเกี่ยวกับพฤติกรรมของนักข่าวฮ่องกง
ภาพเขียนบูชาคางคกบนถนนในมณฑลชานตง ประเทศจีน
หมัวหา (p=Mó Há pron) แปลตรงตัวว่า "ชื่นชมคางคก" หรือ "บูชาคางคก" เป็นอินเทอร์เน็ตมีมที่ล้อเลียนเจียง เจ๋อหมิน อดีตเลขาธิการพรรคคอมมิวนิสต์จีน และผู้นำสูงสุดของจีน มีต้นกำเนิดจากพลเมืองเครือข่ายในจีนแผ่นดินใหญ่และกลายเป็นวัฒนธรรมย่อยบนอินเทอร์เน็ตของจีน อีกคำอธิบายหนึ่ง ก็คือมันมาจาก ไป่ตู้เทียปา สื่อสังคมของจีน ในวัฒนธรรม เจียงถูกเรียกแบบติดตลกว่า "หา" หรือ "คางคก" เพราะหน้าตาของเขาคล้ายกับคางคก พลเมืองเครือข่ายที่ บูชา คางคกเรียกตนเองว่า "คนรักคางคก" หรือ "ผู้บูชาคางคก" (s=蛤丝) หรือ "พวกหมัวฝ่า" (labels=no) ซึ่งเป็นการเล่นคำใน mófǎshī (labels=no, นักมายากล) ในภาษาจีนกลาง 
อีกชื่อเล่นของเจียงคือ "พี่" หรือ "ผู้อาวุโส" (p=Zhǎngzhě) เพราะครั้งหนึ่งเขาเคยเรียกตัวเองว่า "พี่" หรือ "ผู้อาวุโส" เมื่อเขาตำหนิชารอน เฉิง นักข่าวชาวฮ่องกงที่ตั้งคำถามกับเขา คลิปวิดีโอที่บันทึกเหตุการณ์นี้ถูกเผยแพร่บนอินเทอร์เน็ตและนำไปสู่การเพิ่มขึ้นของวัฒนธรรมนี้ซึ่งต่อมาได้รับความนิยมอย่างมากในช่วงประมาณ ค.ศ. 2014 เมื่อฮ่องกงกำลังประสบกับช่วงเวลาของความไม่มั่นคงทางการเมือง เบื้องต้นชาวเน็ตได้นำคำพูดของเจียงจากคลิปมาล้อเลียนด้วยถ้อยคำและน้ำเสียง อย่างไรก็ตาม เมื่อวัฒนธรรมเติบโตขึ้น การเลียนแบบบางอย่างก็เริ่มมีความรู้สึกต่อเขา คําพูดที่โด่งดังของการเลียนแบบก็พัฒนาไปสู่สิ่งที่เขาพูดในระหว่างการเป็นผู้นําและชีวิตส่วนตัว

**ต้นกำเนิด**
ในเดือนตุลาคม ค.ศ. 2000 ต่ง เจี้ยนหฺวา ผู้บริหารสูงสุดของฮ่องกง ได้เดินทางไปปักกิ่งเพื่อพบกับเจียง เจ๋อหมิน ในวันที่ 27 ตุลาคม ค.ศ. 2000 เมื่อเจียงและต่งพบกับนักข่าวก่อนการเจรจาอย่างเป็นทางการ ชารอน เฉิง นักข่าวชาวฮ่องกงได้ตั้งคำถามว่าเจียงได้แต่งตั้งผู้บริหารสูงสุดของฮ่องกงในการเลือกตั้งหรือไม่ ซึ่งทำให้เจียงรู้สึกโกรธ

**สิ่งที่เชื่อมโยง**
เจียง เจ๋อหมิน ใน ค.ศ. 2002
หมัวหามาจากคลิปวิดีโอที่มีชื่อเสียงสามวิดีโอเกี่ยวกับเจียงที่เรียกว่า "สามบทของคางคก" (蛤三篇). 
# วิดีโอแรก เมื่อเจียงพบกับต่ง เจี้ยนหฺวา ผู้บริหารสูงสุดฮ่องกงในขณะนั้นที่จงหนานไห่ เขาโจมตีชารอน เฉิง นักข่าวชาวฮ่องกงอย่างรุนแรง เฉิงถามเจียงว่าได้สนับสนุนต่งในการลงสมัครรับเลือกตั้งผู้บริหารหรือไม่ เจียงยืนยันเรื่องนี้ เฉิงจึงถามต่อไปว่า "หมายความว่ารัฐบาลจีนตัดสินใจที่จะแต่งตั้งต่งอีกครั้งหรือไม่" ทำให้เจียงไม่พอใจและวิจารณ์เธอที่บิดเบือนคำพูดของเขาเพื่อ "สร้างข่าวใหญ่" จากนั้นเจียงยังคงวิจารณ์สื่อฮ่องกงต่อไปว่า "ควรเรียนรู้ที่จะถามคําถามที่สร้างสรรค์มากขึ้น" หรือแม้กระทั่งพูดว่า ไมก์ วอลเลซ มีจรรยาบรรณสูงกว่าคุณมาก ซึ่งหมายถึงตอนที่เจียงให้สัมภาษณ์ในรายการ 60 Minutes ในปี ค.ศ. 2000
# วีดีโอที่สอง เป็นบทสัมภาษณ์ชื่อดังของไมก์ วอลเลซ นักข่าวชาวอเมริกันที่เจียงกล่าวถึงในคลิปก่อนหน้านี้ ในการสัมภาษณ์ครั้งนั้น วอลเลซและเจียงได้พูดคุยเกี่ยวกับประเด็นที่งอนแง่หลายประการ เช่น ประชาธิปไตยและเผด็จการในประเทศจีน เสรีภาพสื่อ ฝ่าหลุนกง และการประท้วงที่จัตุรัสเทียนอันเหมิน ค.ศ. 1989
# วิดีโอที่สาม ถูกบันทึกเมื่อเจียงไปเยือนบริษัทวิศวกรรมร่วมของจีน (ซึ่งเจียงเคยทํางานที่นั่นเป็นเวลาหลายปี) ในเดือนเมษายน ค.ศ. 2009 เจียงได้เล่าถึงประสบการณ์การทำงานของเขาในวิดีโอ เขายังกล่าวถึงการตัดสินใจของเติ้ง เสี่ยวผิงในการแต่งตั้งเขาเป็นผู้นําจีน และสิ่งที่เขาเชื่อว่าเขาประสบความสําเร็จในช่วงหลายปีที่เขาเป็นผู้นำ
นอกจากนี้ยังมีการเน้นหนักไปที่องค์ประกอบของรูปลักษณ์ของเจียงเช่นกัน โดยเฉพาะอย่างยิ่งแว่นตากรอบใหญ่และหนา ทรงผมหวีเสย กางเกงเอวสูง และรอยยิ้มที่สดใสเป็นพิเศษ ผู้บูชาคางคกยังดึงประโยคบางประโยคจากวิดีโอเหล่านี้เพื่อล้อเลียน เช่น "เด็กเกินไป เรียบง่ายเกินไป บางครั้งก็ไร้เดียงสา" (เป็นภาษาอังกฤษ)

**คำพูดที่โดดเด่น**
คำพูดที่โด่งดังที่สุดจากเจียง เจ๋อหมิน มีดังต่อไปนี้ วลีที่เป็นตัวเอียงหมายความว่าเขาพูดเป็นภาษาอังกฤษ

**ให้สัมภาษณ์แก่สื่อมวลชนฮ่องกง**
 "ฉันไม่ได้บอกว่าฉันจะเลือกเขา ต่ง เจี้ยนหฺวา คุณถามฉันว่าฉันสนับสนุนต่งหรือไม่ ฉันขอตอบว่าฉันสนับสนุน"- "การเลือกตั้งใหม่ยังคงต้องเป็นไปตามกฎหมายพื้นฐาน ฮ่องกง และแน่นอนว่าการตัดสินใจของเราก็สำคัญมากเช่นกัน!"- "ฉันรู้สึกว่าคุณนักข่าวยังต้องเรียนรู้อีกสักหน่อย! คุณคุ้นเคยกับค่านิยมแบบตะวันตกเหล่านั้นเป็นอย่างดี แต่ท้ายที่สุดแล้วคุณก็ยังเด็กเกินไป!"- "(ไมก์) วอลเลซจากอเมริกา เก่งกว่าพวกคุณมาก  ฉันพูดคุยกับเขาอย่างสนุกสนาน"- "มีสิ่งหนึ่งที่ดีเกี่ยวกับคุณ เมื่อใดก็ตามที่เกิดเรื่องขึ้นที่ไหนสักแห่งในโลก คุณจะไปที่นั่นเร็วกว่านักข่าวชาวตะวันตก แต่ทุกคำถามที่คุณถาม... มันง่ายเกินไป! บางครั้งไร้เดียงสา!"- "ขอประทานโทษ ในฐานะรุ่นพี่ฉันต้องบอกคุณบางอย่าง ฉันไม่ใช่นักข่าว แต่ฉันเคยเห็นมามาก ฉันจําเป็นต้องสอน (บอก) ประสบการณ์ชีวิตบางอย่างแก่คุณ"- "เมื่อใดก็ตามที่ฉันได้พบคุณฉันอยากจะบอกคุณว่า...มีสุภาษิตโบราณในประเทศจีนว่า 'เงียบไว้แล้วรับโชคลาภ' นั่นเป็นวิธีที่ดีที่สุด"- "พวกคุณไม่อยาก...พยายาม...สร้างข่าวใหญ่หรอก! ฉันบอกว่าข้างในได้ตัดสินใจแล้ว แล้วเอาฉันออกไปวิจารณ์ พวกคุณมันไร้เดียงสา"- ฉันโกรธ! ฉันคิดว่าวันนี้ฉันคงทำให้พวกคุณไม่พอใจ

**ให้สัมภาษณ์แก่ไมก์ วอลเลซ**
 "คุณกําลังบอกว่าผมเป็นเผด็จการเหรอ?"- "แม้ในสถานการณ์ที่รุนแรง ทหารของเราก็ยังมีความยับยั้งชั่งใจ" (หมายถึงแทงค์แมน)- "คุณเชื่อในลัทธิฝ่าหลุนกงหรือไม่?"- "มนุษย์ทุกคนถูกสร้างขึ้นมาอย่างเท่าเทียมกัน"

**เยี่ยมชมบริษัทวิศวกรรมร่วมของจีน**
 "สิ่งนี้ (หนังสือ) ที่คุณทำเพื่อฉัน ตื่นเต้น!"- "สหายเติ้ง เสี่ยวผิงพูดกับฉันว่า ‘กรมการเมืองได้ตัดสินใจแล้ว คุณจะเป็นเลขาธิการคนใหม่’ ฉันบอกว่า โปรดหาคนที่ดีกว่านี้! ฉันจริง ๆ...ฉันไม่ได้ถ่อมตัว; เหตุใดฉันซึ่งเป็นเลขาธิการของเซี่ยงไฮ้จึงควรไปปักกิ่งด้วย"- "แล้วฉันก็ท่องบทกวี 2 บท "คนพึงรักษาผลประโยชน์ของชาติด้วยชีวิต ไม่ควรทำเพื่อแสวงหาผลประโยชน์ส่วนตัว และไม่ควรเลี่ยงความรับผิดชอบเพราะกลัวความสูญเสียส่วนตัว""(t=苟利國家生死以，豈因禍福避趨之) (บทกวีของหลิน เจ๋อสฺวี)
** สิ่งที่เขาพูดจริง ๆ คือ "บทกวีสองบรรทัด (t=兩首詩), ซึ่งอาจจะเป็นการหลุดปากในขณะที่เขาท่องบทกวีสองบท (t=兩句詩) จากบทกวีเดียวกัน- "ในช่วงที่ฉันอยู่ปักกิ่ง ฉันไม่ได้ทำอะไรมากนัก แค่สามอย่างเท่านั้น"
# สร้างเศรษฐกิจตลาดแบบสังคมนิยม
# เพิ่มทฤษฎีเติ้งเสี่ยวผิงลงในธรรมนูญพรรคคอมมิวนิสต์จีน
# เสนอทฤษฎีสามตัวแทน- "ถ้ายังมีความสำเร็จอื่น ๆ ก็คือห้ามกองทัพทําธุรกิจ และต่อสู้กับอุทกภัยใน ค.ศ. 1998 แต่ทั้งหมดเป็นเรื่องรอง ความสำเร็จหลักของฉันมีเพียงสามสิ่งนี้เท่านั้น โปรดยกโทษให้ฉันที่มีส่วนร่วมเพียงเล็กน้อย ขอบคุณ"

**ดูเพิ่ม**
 เจียง เจ๋อหมิน- รายชื่อปรากฏการณ์ทางอินเทอร์เน็ตในประเทศจีน- ลัทธิบุช

**อ้างอิง**
หมวดหมู่:อินเทอร์เน็ตมีม